Diari Oficial de la Generalitat Valenciana


Sumari del DOGV 2505, del 11-05-1995 (1995/834641)

ORDRE de 15 de març de 1995, de la Conselleria d'Educació i Ciència, per la qual es convoquen places de residència per al curs 1995-96 per a col·laboradors becaris al Centre Residencial del Complex Educatiu de Cheste.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/15/(7)/dof/vci/html**

### Dades del document

Número de DOGV
:   2505

Data del DOGV
:   11-05-1995

Secció del DOGV
:   DISPOSICIONS GENERALS

Número del document
:   1995/834641


Data del document
:   15-03-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 15 de març de 1995, de la Conselleria d'Educació i Ciència, per la qual es convoquen places de residència per al curs 1995-96 per a col·laboradors becaris al Centre Residencial del Complex Educatiu de Cheste.   
Per a l'execució de les activitats complementàries de l'alumnat del Centre Residencial del Complex Educatiu de Cheste, cal que els funcionaris encarregats siguen auxiliats per persones que, sense establir amb l'administració un vincle de naturalesa administrativa ni laboral, col·laboren durant el curs acadèmic en aquestes tasques. Amb aquesta finalitat, es va crear, al seu dia, la figura del col·laborador becari, com a auxiliar que compatibilitzava els estudis universitaris amb l'assistència en les tasques formatives desplegades al centre, al qual se li atorgava, la possibilitat de residir al Complex Educatiu de Cheste gratuïtament.  
Així, doncs, fent ús de les atribucions que em confereix l'article 35 de la Llei de Govern Valencià,  
ORDENE:  
Primer. Convocatòria  
Es convoquen 60 places de residència per a col·laboradors becaris al Centre Residencial del Complex Educatiu de Cheste per al curs 1995-96.  
Segon. Requisits  
Per a optar a ser col·laborador becari caldrà complir i acreditar, en els casos que siga necessari, els requisits següents:  
a) Tenir la nacionalitat espanyola.  
b) Haver complit, com a mínim, 18 anys.  
c) Complir les condicions acadèmiques necessàries per a cursar estudis universitaris durant el curs 1995-96.  
d) Estar matriculat en el curs 1995-96 en un centre oficial universitari. La distància entre aquest centre i el Complex Educatiu de Cheste, on ha de residir, i els mitjans de comunicació entre aquests, han de permetre al becari el compliment normal de les seues obligacions.  
e) No patir cap malaltia física o psíquica que impossibilite el compliment de les obligacions.  
Tercer. Procediment  
1. Els aspirants hauran de presentar els documents següents:  
a) Sol·licitud dirigida a la directora general de Centres Docents, segons el model de l'annex I.  
b) Dues fotografies tipus carnet.  
c) Fotocòpia compulsada del document nacional d'identitat.  
d) Qualsevol document acreditatiu de les qualificacions obtingudes en el curs precedent.  
e) Els becaris que resulten admesos hauran de presentar durant la primera quinzena d'octubre una còpia de la matrícula universitària.  
2. Els aspirants que hagen sigut col·laboradors becaris el curs anterior, al Complex Educatiu de Cheste, restaran exempts de presentar el document que s'exigeix en el punt 1, apartat c.  
3. A l'efecte de l'avaluació, caldrà acompanyar la sol·licitud de l'acreditació de les activitats educatives (experiència com a col·laborador becari) o socials (voluntariat en Creu Roja, Cáritas, associacions juvenils, etc.), en què la persona interessada haja participat.  
4. Les sol·licituds es facilitaran a les direccions territorials d'Educació i al Complex Educatiu de Cheste i es podran presentar, amb la documentació complementària, al Registre General de la Conselleria d'Educació i Ciència, als registres de les direccions territorials d'Educació de la Generalitat Valenciana, o per qualsevol dels conductes establerts en l'article 38, punt 4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285 de 27 de novembre de 1992).  
5. El termini de presentació de sol·licituds i documents serà de 20 dies naturals comptadors a partir de l'endemà de la seua publicació en el Diari Oficial de la Generalitat Valenciana.  
Quart. Comissió avaluadora  
1. La valoració dels mèrits per a col·laboradors becaris l'efectuarà una comissió, segons el barem indicat en l'annex II, constituïda per:  
La cap del Servei de Títols i Programes Complementaris de la Direcció General de Centres Docents, que en farà de presidenta.  
Vocals:  
- El director gerent del Complex Educatiu de Cheste.  
- El director del Centre Residencial del Complex Educatiu de Cheste.  
- Un representant dels pares, elegit entre els que tenen fills a la residència.  
- Un representant dels alumnes, elegit entre els mateixos alumnes residents.  
- El cap de la Secció de Serveis Complementaris de la Direcció General de Centres Docents.  
- El secretari del Centre Residencial, que actuarà com a secretari de la comissió.  
2. En el cas d'absència de la presidenta de la comissió, serà substituïda en les seues funcions pel cap de la Secció de Serveis Complementaris, i si s'esdevingué l'absència del secretari, serà substituït pel director del Centre Residencial  
Cinqué. Beneficis  
Els col·laboradors becaris tindran els beneficis següents:  
a) Exempció del pagament dels serveis residencials durant el seu període de funcionament.  
b) Assistència sanitària ordinària pels serveis mèdics del Complex Educatiu de Cheste.  
Sisé. Deures  
1. Els col·laboradors becaris tindran els deures següents:  
a) Sotmetre's a reconeixement mèdic previ als serveis facultatius del Complex Educatiu de Cheste.  
b) Residir al Centre Residencial del Complex Educatiu de Cheste.  
c) Complir i fer complir les normes de règim intern del Centre Residencial.  
d) Desenvolupar les activitats pròpies de la residència encomanades per la direcció, pel que fa al desplegament d'accions formatives i de convivència dels residents.  
2. El col·laborador becari, mentre ho siga, no podrà fer cap tipus de treball remunerat dins del Complex Educatiu de Cheste.  
Seté. Resolució  
1. La comissió avaluadora confeccionarà una llista provisional d'admesos i exclosos en el termini d'un mes, comptador a partir de l'endemà de la data d'acabament del període de presentació de sol·licituds.   
2. La llista provisional haurà de contenir:  
- Una llista de sol·licitants admesos, ordenada amb les puntuacions atorgades pels distints apartats de l'annex II.  
- Una llista de sol·licitants suplents, ordenada també d'acord amb les puntuacions atorgades.  
- Una llista de sol·licitants exclosos, indicant-hi les causes d'exclusió.  
Aquesta llista serà exposada als taulers d'anuncis de les direccions territorials d'Educació i del Complex Educatiu de Cheste per tal que, en el termini de 15 dies naturals comptadors des de l'endemà de l'exposició, les persones interessades puguen formular-hi les reclamacions que consideren oportunes.  
3. Una vegada la comissió avaluadora estudie les reclamacions, aquesta elevarà la proposta de resolució a la directora general de Centres Docents, la qual, per delegació del conseller d'Educació i Ciència, dictarà la resolució definitiva dins del termini d'un mes comptador a partir de l'endemà de l'exposició de la llista provisional. Aquesta resolució definitiva serà exposada als mateixos llocs que la llista provisional.  
4. La manca de resolució definitiva de la convocatòria tindrà efectes desestimatoris.  
5. Contra la resolució definitiva, que posa fi a la via administrativa, les persones interessades podran interposar-hi un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir del dia següent de la seua publicació, després de comunicar-ho prèviament a la Conselleria d'Educació i Ciència, d'acord amb el que disposen l'article 89, punt 3, de la Llei 30/1992 de Règim Jurídic de les Administracions Públiques i del Procediment Administratiu Comú, i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa (BOE núm. 363, de 28 de desembre de 1956).  
Vuité. Pèrdua de la condició de becari   
El Consell Escolar del Centre Residencial, d'acord amb el reglament de règim intern d'aquest, podrà proposar a la directora general de Centres Docents la resolució de la pèrdua de la condició de becari dels col·laboradors, amb audiència prèvia a la persona interessada, quan hi concórrega alguna de les causes següents:  
- No cursar els estudis universitaris.  
- No complir els deures prevists en aquesta ordre i, en especial, no complir les normes de règim intern del Centre Residencial.  
- No superar la revisió mèdica.  
Nové  
Contra aquesta convocatòria, que posa fi a la via administrativa, s'hi pot interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació, després de comunicar-ho prèviament a la Conselleria d'Educació i Ciència, d'acord amb el que disposen l'article 89, punt 3, de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 58 de la Llei de Règim Jurídic de les Administracions Públiques i de Procediment Administratiu Comú i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa (BOE núm. 363, de 28 de desembre de 1956).  
DISPOSICIONS FINALS  
Primera  
Es delega en la directora general de Centres Docents la facultat de dictar la resolució definitiva i aquelles altres que siguen necessàries per al compliment i execució d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 15 de març de 1995  
El conseller d'Educació i Ciència,  
JOAN ROMERO I GONZáLEZ  
ANNEX II  
Barem  
1. Experiència com a col·laborador becari.  
Aquest apartat es podrà valorar fins a un màxim de 4 punts.  
Per cada any com a col·laborador becari: 1 punt.  
2. Valoració individual de l'activitat realitzada pel col·laborador becari durant el curs anterior, efectuada pel Consell Escolar del Centre Residencial.  
Aquest apartat es podrà valorar fins un màxim de 3 punts .  
3. Haver sigut alumne del Complex Educatiu de Cheste: 1 punt.  
4. Ser alumne de l'IVEF: 1 punt.  
5. Experiència d'activitats socials.   
Aquest apartat es podrà valorar fins a un màxim de 4 punts.  
Per cada any de prestació: 1 punt.  
6. Nota mitjana de l'expedient acadèmic del curs universitari anterior.   
Aquest apartat es podrà valorar fins a un màxim de 5 punts.  
Les notes obtingudes en cada assignatura es valoraran de la forma següent:  
Aprovat ... 1 punt  
Notable ... 3 punts  
Excel·lent ... 4 punts  
M. honor ... 5 punts


Còpia Permalink ELI